Det var beboeren i et hus på Carsten Hauchs Vej i Vejgaard, som overraskede tyvene i sit hjem. Han skyggede efterfølgende de to tyve i sin bil, mens han ringede til politiet og guidede en patrulje frem til gerningsmændene. - Han var en god hjælp, lyder det fra vagtchef Henrik Bech ved Nordjyllands politi. De to rumænere havde ved anholdelsen et stort kontantbeløb og en bærbar computer på sig. Begge vil sandsynligvis blive fremstillet i grundlovsforhør søndag.

Referat:
To rumænske indbrudstyve blev lørdag anholdt af politiet på Hadsundvej i Aalborg - takket være en lokal beboer, som skyggede tyvene efter et indbrud i mandens eget hjem.